### 8.     Beslutning om tilladelse til kystbeskyttelse

**Åbent**

Sagsnr.: 326-2019-12828       J.nr.: 01.24.08           Dokumentnr.:
326-2019-209672

**Sagstype**

Beslutning.

**Resume og sagens baggrund**

Andelsboligforeningen Kystens Perle, [adresse] og 7B,
4400 Kalundborg, har søgt om tilladelse til at genopbygge en eksisterende høfde
til oprindelig stand. Der er ikke tidligere meddelt tilladelse til høfden, og
derfor kræver genopbygningen tilladelse efter Kystbeskyttelsesloven.

**Indstillinger**

Direktøren indstiller, at Kalundborg Kommune meddeler
tilladelse til det ansøgte efter Kystbeskyttelseslovens § 3 stk. 2.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Formålet med det ansøgte projekt er at genopbygge en eksisterende
høfde til anslået oprindelig stand. Høfden ligger ud for Andelsboligforeningen
Kystens Perle, [adresse] og 7B, 4400 Kalundborg, matrikel nr. 5ms, Nyrup By,
Raklev. Placering fremgår af Bilag 1, og ansøgningsmaterialet er vedlagt som
Bilag 3.

Andelsboligforeningen Kystens Perle er etableret på grunden
for det gamle [adresse]. Høfden, som ønskes renoveret, er gammel, og
vurderes at stamme fra [adresse] tid. Der foreligger ikke en tilladelse
til høfden, og derfor kræver genopbygningen tilladelse efter
Kystbeskyttelsesloven.

Jonna Jepsen er en af over 130 høfder på kyststrækningen fra
Gisseløre i syd til [adresse] i nord. På denne kyststrækning, der forløber
over mere end 3 km langs sydkysten af [adresse], er der desuden etableret
stenkastninger som kystbeskyttelse på flere delstrækninger. Kystbeskyttelsen,
både høfder og stenkastninger, er i tidens løb etableret af de enkelte
grundejere for at sikre ejendommene langs kysten mod erosion. På det meste af
strækningen ville der foregå en beskeden kysttilbagetrækning, hvis der ikke var
kystbeskyttet.

*Vurdering og anbefaling*

Projektet omhandler genopbygning af en eksisterende høfde,
på en kyststrækning som allerede er intensivt kystbeskyttet med høfder og
stedvis også stenkastninger. Høfden vil ikke komme til at vanskeliggøre passage
til eller langs stranden. Da der er tale om renovering af et eksisterende
anlæg, vil projektet heller ikke medføre ændring af de nuværende
strømningsforhold langs kysten. Projektet kan derfor ikke antages at medføre
øget kysterosion hos naboejendommene.

Jonna Jepsen ligger ud til [adresse], som er Natura
2000-område. Det er administrationens vurdering, at det ansøgte projekt må
antages at være uden betydning for udpegningsgrundlaget for Natura
2000-området. Anlægget af høfden vil desuden ikke berøre beskyttede naturtyper.

Samlet set vurderer administrationen derfor, at projektet
ikke vil påvirke naturinteresser eller naboejendomme negativt. Administrationen
anbefaler, at der meddeles tilladelse til det ansøgte. Udkast til tilladelse er
vedlagt som Bilag 2.

**Økonomiske konsekvenser**

Ingen konsekvenser.

**Bilag**

|  |  |
| --- | --- |
| Bilag 1 - Situationsplan | 326-2019-228144 |
| Bilag 2 - Udkast til tilladelse til renovering af høfde, [adresse] og 7B, 4400 Kalundborg | 326-2019-228160 |
| Bilag 3 - Kystens Perle, ansøgning om kystbeskyttelse med bilag | 326-2019-229473 |